A 12/2015. (VI. 1.) önkormányzati rendelet 2.sz. melléklete

## A képviselő-testület bizottságainak feladatai

**I. Pénzügyi és Településgazdálkodási Bizottság : 5 fő**

Elnöke: ***Palyafári János***

Képviselő tagjai: Lovász Imre

Kiss Béla

Nem képviselő tagjai: Kiszely Imréné

Kiss Ernőné

A Pénzügyi és Településgazdálkodási Bizottság feladatai

1. Megtárgyalja és véleményezi az önkormányzat gazdasági koncepci­óját, költségvetési rendelet-tervezetét, valamint zárszámadását.
2. Javaslatot tesz a felújítási feladatok rangsorolására.
3. Véleményezi a rövid- és hosszú távú településfejlesztési terveket.
4. Javaslatot tesz az éves előirányzatok átcsoportosítására, a pénz­maradvány és a tartalék, valamint a többletbevétel felhasználására.
5. Előzetesen állást foglal az önkormányzat vagyonának hasznosításában.
6. Nyilvántartja és ellenőrzi a képviselők saját, valamint a velük közös háztartásában élők vagyonnyilatkozatát, méltatlansági eljárás lefolytatása.
7. Javaslatot tesz a polgármester jutalmazására, a bizottság elnöke a képviselő-testület elé terjeszti a javaslatot.
8. Az önkormányzat éves munkatervében foglalt feladatokat teljesíti.
9. Kivizsgálja az összeférhetetlenség megállapítására irányuló kezdeményezést, összeférhetetlenség esetén a képviselő lemondó nyilatkozatát átveszi.
10. A mezőgazdasági termelők és az önkormányzat közötti kapcsolattartás.
11. A gazdák érdekképviselete az önkormányzat felé.
12. A gazdakörrel való kapcsolattartás, a gazdakör tevékenységének segítése.
13. Az önkormányzat által benyújtott pályázatok véleményezése.
14. A közműfejlesztéssel kapcsolatos önkormányzati feladatok előkészítése, véleményezése.
15. Megalakítása esetén a mezei őrszolgálattal való kapcsolattartás.
16. A város forgalmi rendjét szabályozó közlekedési táblák kihelyezésére javaslatot tesz.

Ellenőrzési feladatkörében a bizottság - egyebek között - az önkormányzatnál és intézményeinél:

* + véleményezi az éves költségvetési javaslatot és a végrehajtásáról szóló féléves, éves beszámoló tervezeteit,
  + figyelemmel kíséri a költségvetési bevételek alakulását, különös tekintettel a saját bevételekre, a vagyonváltozás (csökkenés - növe­kedés) alakulását, értékeli az azt előidéző okokat,
  + vizsgálja a hitelfelvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését,
  + a vizsgálati megállapításokat haladéktalanul közli a képviselő-tes­tülettel.

**II. Szociális és Művelődésügyi Bizottság : 5 fő**

Elnöke: Berényi Ambrus

Képviselő tagjai: ***Balogh Péter***

Kiss Béla

Nem képviselő tagjai: Baloghné Szabó Irén

Csapó Pálné

## Szociális és Művelődésügyi Bizottság feladatai

Dönt a képviselő-testület által átruházott egyedi ügyekben:

1. Dönt település támogatások pénzbeni megállapításáról, vagy természetbeni juttatásáról.
2. Kötelezi a jogtalanul felvett települési támogatás visszafizetésére a törvényes képviselőt, vagy a segélyezettet, ha a folyósításához szükséges feltételek megváltozásának bejelentését elmulasztják.
3. Elbírálja a szociális bérlakás igénylésével kapcsolatos kérelmeket, évente felülvizsgálatot tart.
4. Dönt a gazdálkodást segítő támogatás odaítéléséről.
5. Javaslatot tesz az önkormányzat szociális intézményében alkalmazandó térítési díjakra.
6. Figyelemmel kíséri a város területén az egészségügyi és szociális ellátottság helyzetét, véleményezi a testület elé kerülő ilyen tárgyú előterjesztéseket.
7. Elemzi a munkanélküliségből, a foglalkoztatási feszültségekből eredő szociális gondokat, javaslatot dolgoz ki a megoldásokat segítő eszközrendszerre.
8. Végzi a képviselő-testület éves munkatervéből adódó feladatokat.
9. Kiemelt figyelmet fordít a gyermek- és ifjúságvédelmi feladatokra.
10. Megtárgyalja és véleményezi az önkormányzat gazdasági koncepcióját, költségvetési rendelet- tervezetét, zárszámadását, és a szociális rendeletet.
11. Véleményezi az óvoda, könyvtár és művelődési ház vezetői állásra beérkezett pályázatokat.
12. Véleményezi az oktatás, kultúra, sport-és ifjúságvédelem területén az önkormányzat és intézményei által benyújtott pályázatokat.
13. Véleményezi az óvoda nevelési programját.
14. Részt vesz a település kulturális rendezvényeinek szervezésében, koordinálja az intézmények és egyéb szervezetek ez irányú tevékenységét.